Комисија за спровођење поступка давања у закуп непокретности на којима општина Житорађа има право јавне својине, на основу решења Председника општине Житорђа број 02-91/20-01 од 10.06.2020.године, расписује се

**Ј А В Н И О Г Л А С**

**за прикупљање понуда ради издавања у закуп непокретности**

Издаје се у закуп непокретност у јавној својини општине Житорађа за постављање привремених монтажно-демонтажних објекта и то:

* **Локација број 1**-( кп.бр.2191 КО Пејковац) у ул. Добричких хероја, један привремени објекат површине 30,24 м2
* **Локација број 2**-( кп.бр.2191 КО Пејковац),у ул. Добричких хероја, један привремени објекат површине 30,24 м2

Монтажни објекти морају одговарати условима из Програма за постављање мањих монтажних објеката привременог карактера на подручју Пејковца за период 2021-2026.године.

Непокретност која се издаје није опремљена прикључком на електродистрибутивну, водоводну и канализациону мрежу.Закупац сам обезбеђује прикључак.

**Период издавања**  у закуп је 5 ( пет година ).

**Почетна цена закупнине за назначене непокретности** износи 99.338,00 динара, годишње.

Понуђач не може понудити нижу цену закупнине од почетне. У супротном, сматраће се неважећом.

Критеријум за избор најповољнијег понуђача је **највиша понуђена цена закупнине.**

**Рокови плаћања :** Закупнина се плаћа у две рате и то :

За 2024.годину прва рата 50% у року од 8 дана од дана потписивања уговора, друга рата најкасније до 01.12.2024.године, а за сваку следећу; прва рата: до 15.01. друга рата: до 30.06. у години за коју се плаћа закупнина.

Рокови плаћања закупнине, утврдиће се уговором.

Уколико изабрани понуђач не изврши уплату прве рате у року од 8 дана сматраће се да је одустао од понуде и активираће се меница за озбиљност понуде, а први наредни најповољнији понуђач биће позван да закључи уговор.

**Пријава понуђача која се подноси треба да садржи следеће податке** :

1.формулар за пријављивање –уредно попуњен;

2.назив и седиште правног лица или предузетника;

3.пуномоћје за лице које заступа подносиоца пријаве;

4. решење АПР или другог органа надлежног за регистрацију -копија;

5.оснивачки акт за правна лица;

6. опис делатност коју понуђач жели у пословном простору да обавља и која одговара сврси и намени простора;

7.фотокопија личне карте лица овлашћеног за заступање;

8. висину понуђене цене

9. копија решења о додељивању ПИБ-a

10. доказ о уплати депозита,

11. број рачуна на који се може извршити повраћај уплаћеног депозита

**Уз пријаву, понуђач прилаже :**

-једну сопстевену бланко меницу као гаранцију за извршење уговорене обавезе, у висини од 50% од понуђене вредности, печатирану и потписану од стране овлашћеног лица понуђача и менично овлашћење које садржи клаузулу „безусловно“, „плативо на први позив“, „без права на приговор“ и роком важђења до 30.10.2024.године.

-фотокопију картона депонованих потписа овлашћених лица за располагање средствима на рачуну са ОП обрасцима за исте;

-Потврду банке о извршеној регистрацији менице;

-Пуномоћје за лице које заступа подносиоца пријаве.

Право учешћа имају правна лица односно предузетници, који су регистровани за обављање одговарајуће делатности.

Депозит за учешће у поступку износи купно износи 20.000,00 динара.

Понуђачи су дужни да заједно са формуларом за пријављивање доставе доказ о уплати депозита на рачун Општинске управе општине Житорађа број : 840-0000003194740-90, позив на број 97-464.

**Пријаве понуђача који имају неизмирене обавезе према општини, управи прихода, јавним предузећима којима је оснивач општина Житорађа, по било ком основу, на дан отварања понуда, неће бити узете у размарање, односно биће одбијене без отварања понуде.**

Закупац непокретности мора испуњавати законом прописане услове за рад, како у погледу санитарних услова тако и поштовања прописа тржишне инспекције, инспекције рада, туристичке инспекције и др. Закуподавац неће сносити никакву одговорност за прекршаје које у току рада направи закупац.

**Писмене понуде достављају се до 25.10. 2024.године, до 09,00 часова,на адресу :**

**Општинска управа општине Житорађа – Комисија за спровођење поступка давања у закуп непокретности на којима општина Житорађа има право јавне својине, улица Топлички хероји број 53. ( поштом-препоручено или преко писарнице Општинске управе општине Житорађа ) са назнаком „НЕ ОТВАРАТИ“.**

Оглас ће бити објављен на огласној табли општине Житорађа, званичном сајту општине Житорађа.

Отварање понуда обавиће се дана 28.10.2024.године, са почетком у 12:00 часова, у малој сали Скупштине општине Житорађа.

Неблаговремене и непотпуне пријаве неће се разматрати.

Одлуку о додели предметног простора, најповољнијим понуђачима донеће Председник општине Житорађа, у року не дужем од 5. дана од дана отварања понуда, на основу које ће се закључити уговор, по добијању мишљења Општинског правобраниоца општине Житорађа.

Сва додатна обавештења могу се добити на телефон 027/8360 091

У Житорађи,16.10.2024.године

Комисија за спровођење поступка давања

у закуп непокретности Општине

Житорађа